SULAIKYTŲ UŽSIENIEČIŲ BENDRABUČIO REMONTO DARBŲ

VIEŠOJO PIRKIMO SUTARTIS

2024 m. 08 30 d.21-16-1174

Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – VSAT, Pirkėjas), atstovaujama VSAT vado pavaduotojo Antano Montvydo, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtintus Lietuvos Respublikos vidaus reikalų ministro 2024 m. kovo 27 d. įsakymu Nr. 1V- 223 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 3.1.4 papunktį bei 2024 m. rugpjūčio 20 d. prašymą „Prašymas dėl atostogų suteikimo“ Nr. 29-4888 ir

UAB „Delmita“ (toliau – Rangovas), atstovaujama direktoriaus Pavelo Kulikovo, veikiančio pagal bendrovės įstatus, toliau kartu šioje darbų viešojo pirkimo – pardavimo sutartyje vadinamos Šalimis, o kiekviena atskirai Šalimi, sudarė šią darbų viešojo pirkimo – pardavimo sutartį, toliau vadinama Sutartimi, ir susitarė dėl toliau išvardintų sąlygų:

**I SKYRIUS**

**SUTARTYJE VARTOJAMOS SĄVOKOS**

Sutartyje vartojamų sąvokų reikšmė:

* 1. **Darbai** – visi darbai, nustatyti Techninėje specifikacijoje, kuriuos pagal Sutartį privalo atlikti Rangovas.
	2. **Darbų pradžia** – objekto perdavimo-priėmimo akto pasirašymo data.
	3. **Darbų perdavimo-priėmimo aktas (tarpinis/galutinis)** – dokumentas, patvirtinantis, kad Rangovas perdavė, o Užsakovas priėmė Darbus.
	4. **Darbų objektas** – bendrabučio langų diegimo ir fasado remontas.
	5. **Sutarties kaina** – Sutarties 3.1 punkte nurodyta suma, kurią Užsakovas privalo sumokėti Rangovui už laiku ir tinkamai atliktus Darbus pagal Sutartį.
	6. **Objektas** –pastatas, esantis adresu Vilniaus g. 100, Pabradė.

**II SKYRIUS**

**SUTARTIES DALYKAS**

1. Rangovas įsipareigoja Sutartyje nustatyta tvarka, terminais ir sąlygomis atlikti ir perduoti Darbų objektą bei ištaisyti po Darbų atlikimo termino nustatytus defektus, o Užsakovas įsipareigoja priimti Darbus, atitinkančius Sutartyje nustatytus reikalavimus, ir sumokėti Rangovui už tinkamai atliktus Darbus Sutartyje nustatyta tvarka ir sąlygomis.

**III SKYRIUS**

**SUTARTIES KAINA**

* 1. Sutarties kaina – ***555 665,88*** **Eur** *(penki šimtai penkiasdešimt penki tūkstančiai šeši šimtai šešiasdešimt penki Eurai 88 centai)*, įskaitant pridėtinės vertės mokestį (toliau – PVM).
	2. Į Sutarties kainą įskaitomas PVM, kiti mokesčiai bei visos kitos išlaidos, reikalingos Sutarčiai tinkamai įvykdyti.

3.3. Šiai Sutarčiai taikoma fiksuotos kainos su peržiūra kainodara. Užsakovas už visą pasiūlyme ir Sutartyje numatytą Darbų objektą sumoka Sutarties 3.1 papunktyje nurodytą kainą. Esant prieštaravimui tarp Darbų objekto su kita šios Sutarties vykdymui pateikta informacija, prioritetas (viršenybė) bus taikomas Darbų objektui.

3.4.Sutarties kaina negali būti keičiama per visą Sutarties galiojimo laiką, išskyrus Sutarties 3.5 punkte nurodytą atvejį.

 3.5. Sutarties kaina Sutarties galiojimo laikotarpiu turi būti perskaičiuojama (didinama ar mažinama) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties kainai. Šalims raštiškai susitarus perskaičiuojama tik ta Sutarties kainos dalis, kuriai turėjo įtakos pasikeitęs PVM tarifas ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja Rangovas, kreipdamasis į Užsakovą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Užsakovas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM tarifo. Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos. Perskaičiuota Sutarties kaina taikoma tik tiems darbams, kurie bus atliekami po Šalių pasirašyto susitarimo įsigaliojimo dienos.

3.6. Sutarties kainos perskaičiavimas dėl kitų mokesčių pasikeitimo ir (ar) bendro kainų lygio kitimo nebus atliekamas.

3.7. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Užsakovas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar neatliktų Darbų ir privalo raštu apie tai informuoti Rangovą.

 3.8. Rangovui pageidaujant gali būti mokamas avansas iki 20 proc. Sutartyje numatytos Sutarties kainos be PVM. Avansinis mokėjimas turi būti užtikrinamas Tiekėjo pateikiama avanso grąžinimo garantija, kuri turi galioti visą Sutarties galiojimo laikotarpį.

 3.9. Rangovas kartu su avansinio mokėjimo paraiška, išankstinio mokėjimo sąskaita - faktūra turi pateikti avanso grąžinimo garantiją visam avanso dydžiui. Avanso grąžinimo garantija turi būti užtikrinta banko garantija ar draudimo bendrovės laidavimo raštu (originalas), kurioje būtų nurodyta privaloma sąlyga pagal pirmą pareikalavimą (esminės užtikrinimo sąlygos yra – užtikrinimo suma, besąlygiškumas (t. y. Užsakovui užtenka nurodyti sąlygą (-as), kurią (-as) Rangovas pažeidė, bet jis neprivalo pagrįsti reikalavime nurodytos Sutarties sąlygos visiško ar dalinio nevykdymo ar netinkamo vykdymo), Užsakovo ir Rangovo rekvizitai, galiojimo laikas, sutikimas sumokėti užtikrinimo sumą ne ginčo tvarka per nustatytą terminą, užtikrinimas privalo būti tinkamai pasirašytas ir patvirtintas). Rangovas banko garantiją ar draudimo bendrovės laidavimo raštą, turi iš anksto suderinti su Užsakovu. Rangovui nepateikus reikalavimus atitinkančios garantijos ar laidavimo rašto mokėjimo sąskaita-faktūra, avansas nebus išmokamas, tačiau Sutartis lieka galioti ir mokėjimai atliekami šiame priede nustatyta tvarka.

**IV SKYRIUS**

**DARBŲ ATLIKIMO TERMINAI IR DARBŲ PRIĖMIMAS**

1. Darbai turi būti atlikti iki **2024 m. gruodžio 20 d.** Objektas Rangovui perduodamas Objekto perdavimo–priėmimo aktu.
2. Darbų atlikimo terminas nepratęsiamas.
3. Rangovas pasirašęs Sutartį per 5 darbo dienas pateikia Užsakovui Darbų grafiką, kurio nesilaikymas bus vertinamas kaip esminis Sutarties pažeidimas. Darbų grafiko pakeitimai gali būti daromi tik suderinus su Užsakovo atstovu.
4. Darbai priimami Šalių atstovams apžiūrėjus atliktus Darbus ir įsitikinus, kad jie atitinka Sutartyje nustatytus reikalavimus, pasirašant atitinkamai tarpinį ar galutinį Darbų perdavimo–priėmimo aktą (3 priedas).

**V SKYRIUS**

 **ATSISKAITYMO UŽ ATLIKTUS DARBUS TVARKA**

1. Darbų perdavimas ir priėmimas bei mokėjimas už juos vykdomas etapais:
	* 1. Darbų I etapas – langų diegimo darbai;
		2. Darbų II etapas – fasado remonto darbai.
	1. Kiekvieno etapo pradžia ir įvykdymo terminai nustatyti Rangovo pateiktame Darbų grafike. Už kiekvieną faktiškai atliktą Darbų etapą Užsakovas apmoka Rangovui per 60 (šešiasdešimt) kalendorinių dienų nuo dienos, kai Užsakovas priima atliktų Darbų aktą ir gauna PVM sąskaitą faktūrą.
	2. Tarpinio mokėjimo suma už kiekvieną Darbų etapą apskaičiuojamą pagal faktinį Darbų atlikimo kiekį ir Darbų kainą, nurodyta Rangovo pasiūlyme.
	3. Galutinis mokėjimas už tinkamai atliktus visus Sutartyje numatytus Darbus vykdomas tik tada, kai atlikti visi Darbų etapai, Rangovas ištaiso visus defektus bei nebaigtus Darbus, įvardintus Darbų perdavimo-priėmimo metu ir Šalys pasirašo galutinį Darbų perdavimo-priėmimo aktą.
	4. PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis.
	5. Avansinis mokėjimas nenumatytas.

**VI SKYRIUS**

**ŠALIŲ ĮSIPAREIGOJIMAI**

1. Užsakovas įsipareigoja:
2. ne vėliau kaip per 3 darbo dienas nuo Sutarties įsigaliojimo dienos perduoti Rangovui Objektą Darbams atlikti, pasirašant Objekto perdavimo–priėmimo aktą;
3. Darbų vykdymo laikotarpio kiekvieną mėnesį fiksuoti (nuimti parodymus) Rangovo papildomai įrengto elektros energijos prietaiso rodmenis apie Darbams atlikti sunaudotą elektros energiją bei pateikti Rangovui sąskaitas apmokėjimui už sunaudotą elektros energiją;
4. priimti iš Rangovo baigtus Darbus, atitinkančius Sutarties reikalavimus, ir sumokėti už faktiškai ir kokybiškai atliktus Darbus Sutartyje nustatyta tvarka, terminais ir sąlygomis;
5. nedelsdamas, bet ne vėliau kaip per 3 (tris) darbo dienas, raštu (Rangovo sutartyje nurodytu faksu arba elektroniniu paštu) pranešti Rangovui apie pasikeitusius savo rekvizitus, teisinį statusą, paskirtą atstovą;
6. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčą.
7. Rangovas įsipareigoja:
8. Sutartyje nustatytomis sąlygomis ir tvarka Objekto perdavimo–priėmimo aktu priimti Objektą Darbams pradėti, kokybiškai atlikti, užbaigti ir laiku perduoti atliktus Darbus Užsakovui;
9. vykdyti ir užbaigti Darbus pagal Sutartį, laikydamasis Darbų grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų
10. ne vėliau kaip per 3 (tris) darbo dienas nuo Sutarties įsigaliojimo dienos paskirti asmenį, atsakingą už Darbų vykdymą ir ryšiams su Užsakovu palaikyti ir apie jį *žodžiu/raštu (Užsakovo Sutartyje nurodytu telefonu/faksu/elektroniniu paštu)* informuoti Užsakovą;
11. nedelsdamas, bet ne vėliau kaip per 3 (tris) darbo dienas, raštu (Užsakovo sutartyje nurodytu faksu arba elektroniniu paštu) pranešti Užsakovui apie pasikeitusius savo rekvizitus, teisinį statusą, paskirtą atstovą;
12. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčą;
13. savo lėšomis per 10 (dešimt) dienų nuo Užsakovo rašytinio pranešimo apie nustatytus defektus gavimo dienos arba per kitą Užsakovo nurodytą laikotarpį ištaisyti defektus, nustatytus garantinio laikotarpio metu, arba atlyginti Užsakovui jų šalinimo išlaidas;
14. laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Užsakovo Rangovui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Rangovas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją;
15. vykdydamas Darbus, laikytis darbuotojų saugos ir sveikatos bei priešgaisrinių saugos taisyklių reikalavimų, aplinkosaugos, darbų saugumo reikalavimų, užtikrinti Objekte materialinių vertybių ir priešgaisrinę apsaugą;
16. atlikti Darbus tvarkingai, neteršiant teritorijos, kompaktiškai kaupti statybos atliekas ir šiukšles, jas savo lėšomis išvežti iš teritorijos. Objektas ir visos patekimui į Objektą naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas atsakingas už bet kokį šių patalpų remontą, kurio gali prireikti dėl Rangovo veiksmų;
17. iki Darbų pradžios įrengti papildomą elektros energijos apskaitos prietaisą. Apmokėti Užsakovo išrašytas sąskaitas už sunaudotą elektros energiją;
18. užtikrinti savo naudojamų medžiagų, įrangos ir mechanizmų apsaugą;
19. naudoti tik Darbų vykdymui ir naudojimo sąlygoms tinkamą įrangą ir medžiagas;
20. prisiimti visą atsakomybę už Darbus nuo Darbo pradžios iki kol pagal Sutartį numatytiems Darbams bus išduotas ir pasirašytas galutinis Darbų perdavimo-priėmimo aktas. Jeigu Darbams, medžiagoms ar įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, medžiagos ar įranga atitiktų Sutartį;
21. Raštu kas 10 d. d. informuoti Užsakovą apie Darbų eigą, teikti kitą su Darbų vykdymu susijusią informaciją, sudaryti sąlygas Užsakovo atstovams lankytis objekte bei susipažinti su visa su Darbais susijusia dokumentacija;
22. baigtus Darbus perduoti Užsakovui galutiniu Darbų perdavimo-priėmimo aktu;
23. užtikrinti, kad jo atliktų Darbų rezultatas atitiktų Sutarties ir norminių teisės aktų nustatytus kokybės reikalavimus. Kokybės garantija taikoma visoms Darbų rezultato sudėtinėms dalims;
24. užtikrinti, kad Sutartį vykdys tik teisę verstis atitinkama veikla turintys asmenys, nepriklausomai nuo to, kad Rangovo kvalifikacija dėl teisės verstis atitinkama veikla buvo tikrinama;
25. apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik statybvietėje.
26. Pateikti dokumentus patvirtinančius medžiagų atitikimą Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ ir techninės specifikacijos reikalavimus.

6.3. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.

6.4. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo konkurso pasiūlyme, tuomet būsimojo Rangovo personalo kvalifikacija turi būti ne prastesnė, nei keičiamojo.

6.5. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.

**VII SKYRIUS**

**ŠALIŲ TEISĖS**

1. Užsakovas turi teisę:
2. pareikšti reikalavimą dėl atliktų Darbų trūkumų pašalinimo, jeigu išaiškėja, kad Darbai atlikti nekokybiškai arba Darbų kiekiai neatitinka Sutartyje nustatytų reikalavimų;
3. nemokėti už atliktus Darbus:
4. tol, kol Rangovas nepašalina atliktų Darbų defektų/trūkumų pagal Užsakovo pareikštą reikalavimą;
5. jei pateikta neteisinga PVM sąskaita faktūra (kol bus išsiaiškinta su Rangovu ir bus pateikta teisinga PVM sąskaita faktūra);
6. Rangovui nukrypus nuo Sutartyje nustatytų reikalavimų arba nesilaikant teisės aktuose nustatytų statybos normų ir taisyklių, reikalauti pašalinti defektus, nemokėti už netinkamai atliktus Darbus arba, prireikus, reikalauti sustabdyti Darbus, kol trūkumai bus pašalinti;
7. kontroliuoti atliekamų Darbų eigą, kiekius ir kokybę, pastebėjus neatitikimų ar defektų, nedelsiant apie tai informuoti Rangovą;
8. priskaičiuotų delspinigių ir (ar) baudos sumos dydžiu mažinti savo piniginę prievolę Rangovui.
9. Rangovas turi teisę:
10. reikalauti sumokėti už kokybiškai atliktus, Sutarties nustatytus reikalavimus atitinkančius Darbus, Sutartyje nustatyta tvarka, terminais ir sąlygomis;
11. suderinęs su Užsakovu, atlikti Darbus anksčiau, nei numatyta Sutartyje.
12. Sutarties vykdymui pasitelkti subrangovus. Subrangovų pasitelkimo, jų keitimo reikalavimai nustatyti Sutarties 9.4 punkte.
13. Šalys turi ir kitų teisės aktuose nustatytų teisių.

**VIII SKYRIUS**

**ATSAKOMYBĖ UŽ DEFEKTUS, GARANTIJOS**

8.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo akto pasirašymo, jei tie trūkumai ar nukrypimai negalėjo būti nustatyti perimant Darbą (paslėpti trūkumai), taip pat jei jie buvo Rangovo tyčia paslėpti, privalo apie juos raštu pranešti Rangovui.

8.2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo Darbus atlikti savo sąskaita ir rizika, jeigu tie Darbai susiję su Sutarties neatitinkančiomis medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.

* 1. Rangovas garantuoja, kad jo atlikti Darbai yra kokybiški, be trūkumų ir klaidų, atitinka Sutartyje nustatytus bei statybą reglamentuojančių teisės aktų reikalavimus.
	2. Rangovo naudojamos medžiagos turi turėti gamintojo ar Rangovo garantiją.

**IX SKYRIUS**

**ŠALIŲ ATSAKOMYBĖ**

* 1. Už įsipareigojimų, prisiimtų pagal šią Sutartį, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.
	2. Šalis, negalinti vykdyti Sutartyje bei jos prieduose numatytų įsipareigojimų, privalo nedelsiant, tačiau visais atvejais ne vėliau kaip per 1 (vieną) darbo dieną nuo tokių aplinkybių paaiškėjimo, raštu pranešti apie tai kitai Šaliai, o prireikus ir kitiems suinteresuotiems asmenims.
	3. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subrangovai.
	4. Rangovas turi teisę Sutarties vykdymui pasitelkti:

9.4.1. savo pasiūlyme nurodytus subrangovus, kuriais grindžiama Rangovo kvalifikacija;

9.4.2. kitus subrangovus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Rangovui nebuvo žinomi kiti subrangovai, Rangovas po Sutarties įsigaliojimo įsipareigoja per 2 (dvi) darbo dienas Užsakovui pranešti tuo metu žinomų subrangovų pavadinimus, kontaktinius duomenis ir jų atstovus. Rangovas privalo informuoti Užsakovą apie minėtos informacijos pasikeitimus visu Sutarties vykdymo metu;

9.4.3. apie naujo subrangovo pasitelkimą arba pakeitimą iš anksto raštu turi informuoti Užsakovą, nurodydamas subrangovų pakeitimo priežastis ir būsimus subrangovus, kitus ūkio subjektus. Pasitelkdamas ir vėliau keisdamas subrangovus Rangovas turi užtikrinti, kad subrangovai yra pajėgūs ir kompetentingi tinkamam jiems pavestų užduočių vykdymui. Subrangovai gali būti keičiami tik gavus rašytinį Užsakovo sutikimą;

9.4.4. Rangovo pasiūlyme nurodyti subrangovai, kuriais grindžiama Rangovo kvalifikacija, keičiami jei:

a) jie netinkamai vykdo įsipareigojimus Rangovui;

b) jie nepajėgūs vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

c) jų padėtis atitinka bent vieną pagal Viešųjų pirkimų įstatymo 46 straipsnį Konkurso pirkimo dokumentuose nustatytą pašalinimo pagrindą.

9.5. Rangovas privalo pateikti naujų subrangovų pašalinimo pagrindų nebuvimą ir kvalifikaciją patvirtinančius dokumentus tai dienai, kai Rangovas kreipiasi į Užsakovą su prašymu pakeisti pasiūlyme nurodytus subrangovus. Prieš duodamas sutikimą keisti Rangovo pasiūlyme nurodytus subrangovus, kuriais grindžiama Rangovo kvalifikacija, Užsakovas privalo patikrinti naujų, subrangovų pašalinimo pagrindų nebuvimą ir kvalifikacijos atitiktį.

 9.6. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalimos jėgos aplinkybės *(force majeure)*. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą. Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tuomet prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per 3 darbo dienas po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

 9.7. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešusi kitai Šaliai apie tai raštu.

 9.8. Atsiradus Nenugalimos jėgos aplinkybėms, Šalis privalo imtis visų pagrįstų priemonių galimai žalai sumažinti ir, kad jos turėtų kuo mažesnę įtaką Sutarties vykdymo terminams.

 9.9. Šalys pripažįsta ir aiškiai susitaria, kad bet kokie valstybės įvesti asmenų judėjimo ar panašūs ribojimai dėl paskelbtos pandemijos, kurie jau buvo valstybių taikyti iki šios Sutarties pasirašymo, jei tokie ar analogiški ribojimai būtų įvesti Sutarties vykdymo metu, nebus laikomi nenugalimos jėgos aplinkybe. Nenugalimos jėgos aplinkybe taip pat nebus laikomi dėl pandemijos rinkoje atsiradę medžiagų, įrenginių ar darbo jėgos trūkumai.

 9.10. Jei Rangovas nesavalaikiai vykdo šioje Sutartyje nustatytus įsipareigojimus, Užsakovas turi teisę be oficialaus įspėjimo ir nesumažindamas kitų savo teisių gynimo priemonių, numatytų Sutartyje, pradėti skaičiuoti delspinigius. Jei Rangovas vėluoja atlikti Darbus iki galutinio Darbų atlikimo termino, Rangovas privalo mokėti Užsakovui delspinigius po 0,04 procento nuo neatliktų Darbų dalies vertės. Delspinigiai skaičiuojami už kiekvieną vėluojamą dieną iki prievolės įvykdymo dienos. Rangovui vėluojant atlikti Darbus iki tarpinio (-ių) Darbų atlikimo termino (-ų), nurodyto (-ų) Darbų grafike, jis privalo mokėti Užsakovui delspinigius po 0,02 procento nuo neatliktų Darbų dalies vertės už kiekvieną uždelstą dieną iki prievolės įvykdymo dienos. Delspinigių sumokėjimas neatleidžia Rangovo nuo įsipareigojimo baigti Darbus.

 9.11. Laiku neapmokėjus už tinkamai atliktus ir priimtus Darbus, Rangovas gali skaičiuoti delspinigius po 0,02 procento nuo laiku neapmokėtos sumos už kiekvieną uždelstą dieną.

**X SKYRIUS**

**SUTARTIES ĮVYKDYMO UŽTIKRINIMAS**

* 1. Sutarties įvykdymas turi būti užtikrintas Rangovui pateikiant banko garantiją (originalą) ar draudimo bendrovės laidavimo raštą, kurioje nurodyta **50 000 Eur** suma. Banko garantija ar draudimo bendrovės laidavimo raštu Rangovas garantuoja, kad Užsakovui bus atlyginti visi nuostoliai, atsiradę pažeidus Sutartį dėl Rangovo kaltės.
	2. Banko garantija ar draudimo bendrovės laidavimo raštas (originalas) turi būti pateiktas ne vėliau kaip per 5 (penkias) darbo dienas po Sutarties pasirašymo ir turi galioti visą laiką iki galutinio atsiskaitymo už visus pagal Sutartį atliktus Darbus termino pabaigos.
	3. Jeigu Rangovas per nustatytą terminą nepristato Užsakovui Sutarties įvykdymo užtikrinimo laikoma, kad jis atsisako sudaryti Sutartį.
	4. Sutarties įvykdymo užtikrinimas, Rangovui paprašius, grąžinamas pasibaigus Sutarties galiojimo laikui arba Rangovui tinkamai įvykdžius visus sutartinius įsipareigojimus.
	5. Dėl nenumatytų aplinkybių pratęsus sutartį, tiekėjas privalo pateikti sutarties įvykdymo užtikrinimą, nepateikus užtikrinimo pratęsimo moka 10 (dešimt) procentų dydžio bauda nuo Pradinės Sutarties vertės be PVM, nurodytos Sutarties 3.1 punkte.

**XI SKYRIUS**

**SUTARTIES ĮSIGALIOJIMAS IR NUTRAUKIMAS**

* 1. Sutartis įsigalioja Sutarties Šalims pasirašius Sutartį ir Rangovui pateikus tinkamą Sutarties įvykdymo užtikrinimą. Sutartis galioja iki visiško Šalių sutartinių įsipareigojimų įvykdymo.
	2. Jei Rangovas nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, Užsakovas gali vienašališkai nutraukti Sutartį, įspėjęs Rangovą raštu prieš 5 (penkias) darbo dienas, pasinaudoti Sutarties įvykdymo užtikrinimu bei reikalauti atlyginti nuostolius.
	3. Esminėmis Sutarties sąlygomis yra laikomas Sutarties techninėje specifikacijoje numatytų Darbų tinkamas atlikimas ir Sutartyje numatyto termino Darbams atlikti nesilaikymas. Esminių Sutarties sąlygų pažeidimas sąlygoja vienašališką Sutarties nutraukimą ir Rangovo įtraukimą į nepatikimų tiekėjų sąrašą.
	4. Jeigu Rangovas Darbus vykdo taip lėtai, kad juos baigti iki Sutarties 4.1 papunktyje nustatyto termino pabaigos pasidaro neįmanoma ir/ar Sutarties vykdymo metu paaiškėja, kad jie nebus tinkamai atlikti, tokiu atveju Užsakovas turi teisę vienašališkai nutraukti Sutartį, pranešdamas apie tai Rangovui raštu prieš 5 (penkias) darbo dienas ir pasinaudoti sutarties įvykdymo užtikrinimu.
	5. Jei Užsakovas nutraukia Sutartį dėl priežasčių, nurodytų šios Sutarties 11.3 papunktyje, Rangovas privalo atlyginti Užsakovui visus dėl šio nutraukimo atsiradusius nuostolius.
	6. Sutartis bet kada gali būti nutraukta raštišku abiejų Šalių susitarimu prieš tai įspėjus kitą Šalį prieš 14 dienų.

**XII SKYRIUS**

**KITOS SĄLYGOS**

* 1. Sutarties sąlygos Sutarties galiojimo laikotarpiu gali būti keičiamos, šioje Sutartyje ir Viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.
	2. Sutartis vykdoma vadovaujantis Lietuvos Respublikos civiliniu kodeksu, Lietuvos Respublikos statybos įstatymu, Statybos techniniais reglamentais ir kitais teisės aktais.
	3. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
	4. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme.
	5. Jeigu abejojama dėl Sutarties sąvokų, kurios gali turėti kelias reikšmes, šioms sąvokoms priskiriama priimtiniausia, atsižvelgiant į šios Sutarties prigimtį, esmę bei jos dalyką, reikšmė.
	6. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.
	7. Sutarčiai aiškinti bei ginčams spręsti taikoma Lietuvos Respublikos teisė.
	8. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
	9. Visi ginčai, kylantys iš Sutarties, sprendžiami gera valia ir bendru Šalių susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
	10. Užsakovo paskirtas asmuo, atsakingas už Sutarties vykdymą yra
	11. Rangovo paskirtas asmuo, atsakingas už Sutarties vykdymą yra gamybos direktorius
	12. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Šaliai.
	13. Sutarties priedai yra laikomi neatskiriamomis Sutarties dalimis:
		1. Techninė specifikacija;
		2. Rangovo pasiūlymas;
		3. Atliktų Darbų akto formos pavyzdys, 1 lapas;
		4. Objekto priėmimo – perdavimo akto formos pavyzdys, 1 lapas;
		5. Darbų perdavimo–priėmimo akto (tarpinio/galutinio) formos pavyzdys, 1 lapas.

**XIII SKYRIUS**

**ŠALIŲ REKVIZITAI**

|  |  |
| --- | --- |
| **UŽSAKOVAS** | **RANGOVAS**  |
| Valstybės sienos apsaugos tarnyba prie Lietuvos Respublikos vidaus reikalų ministerijos Įmonės kodas 188608252 PVM mokėtojo kodas LT 886082515 Savanorių pr. 2, LT-03116 Vilnius Tel.: 8 707 59305 Lietuvos Respublikos finansų ministerija, kodas 40400 A/s LT344040063610001097 Tarnybos vado pavaduotojas Antanas Montvydas | UAB „Delmita“Įmonės kodas 302886968PVM mokėtojo kodas LT100010895419Vilniaus g. 161, LT-18177, PabradėTel.: El. p. info@delmita.ltAtsis. sąsk. LT24 7044 0600 0815 4262AB SEB bankas, 70440DirektoriusPavel Kulikov |

1 priedas

Fasadinės plokštės techninė specifikacija

* Aukšto slėgio laminato (HPL) plokštė, 6 mm storio.
* Abi plokštės pusės turi būti vienodu dekoru.
* Plokštė turi būti padengta apsauginiu akrilo ir poliuretano dervų sluoksniu, kuris padengiamas laminavimo proceso metu aukštoje temperatūroje ir aukštu slėgiu. Šis padengimas turi būti vienodas iš abiejų pusių.
* Plokštės temperatūrinis atsparumas turi būti nuo -800C iki +1800C.
* Plokščių paviršius turi būti atsparus grafite dažams, t. y. grafite
* , dažai turi nusiplauti bet kokiu skiedikliu - gamintojo rekomendacijos.
* Plokščių apsauginis paviršius turi būti išgaunamas liejimo būdu.
* Atsparumas UV poveikiui pagal EN ISO 4892-3, po 1500 val.,  penkių padalų pilkumo skalėje:  ≥ 4.
* Atsparumas atmosferiniam (aplinkos)  poveikiui pagal EN ISO 4892-2, po  3000 val., ksenono šviesoje: ≥ 4.
* Plokštės tipas turi būti pagal EN 438-6: EDF, degumo klasė B-s2, d0.
* Maksimalus plėtimasis % pagal EN 438: išilgai 0,15, skersai 0,25. Atitinkamai maks. 2mm/1m plokštės.
* **HPL plokščių gamintojas privalo turėti PEFC sertifikatą, kas užtikrina, kad gaminiai pagaminti iš sertifikuoto miško – miško, tvarkomo laikantis griežčiausių aplinkosaugos, socialinių ir ekonominių reikalavimų.**
* Plokštės privalo turėti EPD (ekologinis produkto sertifikatas) sertifikatą pagal ISO 14025.
* Turi būti pateiktas nepriklausomos ES bandymų laboratorijos išduotas sertifikatas, kad fasadinės HPL plokštės, išbuvusios lauko sąlygomis (ant fasado) 20 metų, atitiks EN 438-6 reikalavimus, keliamus  naujoms plokštėm.
* Plokštėms turi būti suteikta ne mažiau, kaip 10 metų gamintojo garantija, kuriame turi būti nurodyta:

toleruojama mažiausia spalvos stabilumo reikšmė:  4, vadovaujantis EN 438-2.29, 5 padalų pilkumo skalėje, pagal EN 20105-A02;

Garantinis raštas turi būti išrašomas konkrečiam objektui, kur įrašytas tiektas gaminys, užsakovo bei rangovo pavadinimai bei kita objekto informacija, be to šis garantinis raštas turi būti patvirtintas originaliu gamintojo parašu ir spaudu.

* Turi būti pateikta Notifikuotos laboratorijos išduota degumo klasifikavimo ataskaitos kopija, patvirtinta tiekėjo antspaudu ir tiekėjo atsakingo atstovo parašu.
* Visi keliami reikalavimai aukšto slėgio laminato (HPL) plokštei turi būti patvirtinti sertifikatais ir bandymų protokolais.
* **Atitikimas reikalavimams bus tikrinamas sutarties vykdymo metu.**

**Galutiniai gaminiai, medžiagos ir spalvos derinamos darbo projekto rengimo metu pagal techninio projekto gaminių specifikacijas. Rangovas privalo pateikti projekto autoriui (-iams) visus dokumentus, patvirtinančius techninio projekto gaminių specifikacijas.**

**Rangovui pasiūlius kelis gaminių, medžiagų ir/ar jų spalvų variantus, projektuotojas parenka geriausia tinkantį variantą. Jei nei vienas rangovo pateiktas variantas netenkina architektūros kokybei keliamų reikalavimų, projektuotojas turi teisę siūlyti savo gaminių, medžiagų ir/ar jų spalvų variantus.**

Langų techninė specifikacija

* Aliuminio langai keičiami į naujus aliuminio langus;
* Nauji langai nevarstomi su aklino profilio varstoma orlaide, spalva pagal RAL;
* Naujiems langams sumontuoti galima naudoti senus aliuminio rėmus jų nedemontuojant;
* Grotų ir senų langų arba tik varčių demontavimas ir utilizavimas;
* Rangovas privalo pateikti pažymą, kad grotos utilizuotos;
* Naujų langų stiklo paketas trijų stiklų, išorinis stiklas su selektyvine danga, vidinis stiklas saugus, P2A klasės, pagal standarto LSTEN 356:2002 klasifikaciją;
* Visi keliami reikalavimai stiklo paketui turi būti patvirtinti patvirtinti sertifikatais ir bandymų protokolais.
* Keičiamos lauko palangės;
* visose plastikinėse detalėse, kurių masė ≥ 50 g, švino ar kadmio junginiai neturi viršyti 100 ppm;
* 21.3. visos plastikinės detalės, kurių masė ≥ 50 g, turi būti paženklintos pagal LST EN ISO 11469 ar lygiavertį standartą;
* 21.4. produkte neturi būti naudojamas poveikį šiltnamio efektui darantis dujų užpildas, kurio globalinio šiltėjimo potencialas (GWP) > 5 (per 100 metų laikotarpį);
* 21.5. produktas, naudojamas normaliomis naudojimo sąlygomis, neturi išskirti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Europos Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413).
* **Atitikimas reikalavimams bus tikrinamas sutarties vykdymo metu.**

**Galutiniai gaminiai ir spalvos derinamos darbo projekto rengimo metu pagal pateikiamą langų schemą ir gaminių kiekius. Rangovas privalo pateikti projekto autoriui (-iams) visus dokumentus, patvirtinančius stiklo saugumo klasę ir langų šiluminę klasę. Jei nei vienas rangovo pateiktas variantas netenkina architektūros kokybei keliamų reikalavimų, projektuotojas turi teisę siūlyti savo gaminių, medžiagų ir/ar jų spalvų variantus.**

3 priedas

**ATLIKTŲ DARBŲ AKTAS (tarpinis/galutinis) Nr.\_\_\_\_**

**Data\_\_\_\_\_\_\_\_\_\_\_**

**Užsakovas:**

**Rangovas:**

**Objektas:**

**Sudaryta už \_\_\_\_\_\_m.\_\_\_\_\_\_\_\_\_\_mėn.**

|  |  |  |  |  |  |
| --- | --- | --- | --- | --- | --- |
| **Eil.** **Nr.** | Darbų grupių (etapų) pavadinimas | Kainapagal Sutartįbe PVM | Atliktų Darbų grupės (etapo) dalis (%) nuo Darbų pradžios | Atliktų Darbų grupės (etapo) dalis (%) per atsiskaitomą laikotarpį | Atliktų Darbų grupės (etapo) per atsiskaitomą laikotarpį suma be PVM |
|  |  |  |  |  |  |
|   |  |  |  |   |   |
|  |  |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  **Suma be PVM:** |   |
|   |   |  | **PVM *[tarifas]*: :** |  |
|  |  |  | **Bendra suma su PVM:** |  |

Užsakovas Rangovas

20\_\_m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_d. 20\_\_m. \_\_\_\_\_\_\_\_\_\_\_\_\_\_ mėn. \_\_\_\_\_\_\_\_\_\_d.

4 priedas

|  |
| --- |
| **Objekto priėmimo – perdavimo aktas****[Data]** |
| **Pagrindinės sutarties data, numeris:** |
| **Objekto adresas:**  |
| Užsakovas – *[pavadinimas]*, vadovaudamasis sutarties sąlygų nuostatomis šiuo Objekto priėmimo- perdavimo aktu suteikia Rangovui – *[pavadinimas]* objekto valdymo teisę.Rangovas, šiuo aktu perėmęs Objektą, tampa atsakingu už Objektą ir jo prieigas pagal Sutartį. *Objekto priėmimo-perdavimo metu yra užfiksuota esama Objekto priklausinių būklė, už kurią Rangovas nėra atsakingas:*1.
 |
| **Priedai:** *(jei yra, pridedami priedai)* |
| **Rangovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Parašas:**\_\_\_\_\_\_\_\_\_\_\_\_\_\_\_\_\_\_\_\_\_\_ **Data** |
| **Užsakovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Parašas:**\_\_\_\_\_\_\_\_\_\_\_\_\_\_\_\_\_\_\_\_\_\_  **Data** |

5 priedas

**DARBŲ PERDAVIMO**–**PRIĖMIMO (tarpinis/galutinis) AKTAS**

**Pagal *[sutarties pavadinimas]* sutartį Nr. ......................,**

sudarytą ........ m. ..................................... mėn. ..... d.

*[Akto sudarymo vieta]*, .......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Užsakovo pavadinimas]*, atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), remiantis Šalių sudaryta sutartimi *[sutarties pavadinimas, sudarymo data]* sudarė šį Darbų perdavimo–priėmimo aktą:

1. Rangovas perduoda Užsakovui Darbus – ............................................................................ .................................................................................................................... *[Darbų pavadinimas, sutampantis su Sutartyje nurodytu Darbų pavadinimu]*, o Užsakovas šiuos Darbus priima.

2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

[3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.]

[3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per *[nurodyti dienų skaičių, ne ilgesnį, nei 28 dienos]* dienų po šio Darbų perdavimo-priėmimo akto pasirašymo dienos.]

*[Pasirenkama pagal situaciją]*

4. Šis aktas sudarytas dviem egzemplioriais, kurie abu turi vienodą juridinę galią. Vienas egzempliorius pateikiamas Rangovui, kitas lieka Užsakovui.

|  |  |
| --- | --- |
| **Rangovas** | **Užsakovas** |
| [Pavadinimas]  | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] | [PVM mokėtojo kodas] |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] |

[PRIEDAS: Defektų sąrašas, taip pat nurodant pagrįstą laiką defektų taisymui ir įkainotą defektų vertę]